NaiveNeuron/SloPal huggingface dataset:
Poliačik, Martin, poslanec NR SR (2014-06-04):
Ďakujem. Ďakujem veľmi pekne, pani kolegyňa. Už len tie dva príklady, o ktorých ste hovorili, jednoznačne hovoria v prospech minimalistického riešenia, kde aj ak by neprešli vaše procedurálne návrhy, tak na tomto jednom by sme sa snáď mohli zhodnúť, že by sme vôbec nemali začať o tomto zákone rozprávať, kým tá ústava nie je odhlasovaná, kým nevieme, čo do nej naozaj prejde, lebo máme tam pôvodné znenie, máme tam pozmeňujúci návrh jeden, pozmeňujúci návrh druhý, pozmeňujúci návrh tretí. Okej, môže byť ohlásená zhoda na niečom. Ale kým nebudem vedieť finálne znenie a konsolidované znenie ústavy tak by sme vôbec nemali vstupovať do vykonávacieho predpisu. A k tomu náhodnému výberu na súdoch. Ono v podstate na mnohých súdoch je to naozaj fraška. Keď tam máme reálne troch sudcov, z ktorých jeden rieši trestné veci, jeden občianske, jeden všetky obchodné, tak ten náhodný výber tam potom naozaj vyzerá tak, že každý rieši to, čomu rozumie, a v zásade sa ani len k náznaku náhodného výberu nevieme dostať. Tam by bolo riešenie v zásade úplne jednoduché, spájať menšie súdy do väčších súdov, ktoré by boli patrične vybavené, ktoré by mali dostatok jednak techniky, jednak materiálneho vybavenia, jednak vyšších súdnych úradníkov, asistentov aj sudcov, aby tam reálne bolo z čoho vyberať, keď tam príde trestná vec, aby tam boli minimálne dvaja-traja, ktorým sa dala prideliť, a keď tam príde niečo z obchodného práva alebo z občianskeho, tak tam opäť budú dvaja-traja, ktorým sa to dá dať. Ale keď tam máme na každé jedného, tak na mnohých súdoch naozaj to je iba ilúzia náhodného pridelenia, ktorú vytvárame.
Mezenská, Helena, poslankyňa NR SR (2014-10-30):
No, pán minister, myslím si, že hájiť poskytnutie finančných prostriedkov zo zdrojov na podporu tvorby nových pracovných miest na exekučné kancelárie typu exekútora Krutého je naozaj nesprávne, až nemravné. Ja tú činnosť, ktorú vyvíja táto exekučná kancelária, považujem za protispoločenskú činnosť. A o počinoch tejto exekučnej kancelárie, ako aj nebankového subjektu Pohotovosť vie aj Brusel, vie aj Európska komisia, ktorá vyzvala Slovenskú republiku a dozorné kontrolné orgány, aby napravili stav vecí, kedy sú týmto nebankovým subjektom a s ním spriahnutým exekútorským úradom poškodzovaní na svojich právach občania, spotrebitelia, ktorí, som už opakovane zdôrazňovala, sa vďaka týmto nebankovým subjektom dostali do kritických životných situácií. Rovnako za nenáležité považujem upozorňovanie na nediskriminačný prístup na pozadí týchto uvedených argumentov. Je to len naozaj slabá náplasť. Odpútavať pozornosť na to, že útočíte na opozíciu a počiny predošlej vlády, že podporovali iné exekučné úrady, je rovnako nedôvodné. Dnes ste pri vláde vy. Predošlé vlády za stratu dôvery zaplatili tým, že pri vláde dnes nie sú. Pri vláde ste vy. A mňa naozaj zaujíma, prečo, ak tak veľmi sa usilujete potrieť biedu a sociálnu nerovnosť, stav núdze mnohých občanov, prečo podporou takýchto exekučných úradov vedome privádzate mnohých občanov do sociálnej krízy. Veď vďaka týmto exekučným úradom a nebankovkám typu Pohotovosť mne denne volajú dvaja-traja občania, ktorí naozaj poukazujú na to, že sa... (Prerušenie vystúpenia časomerom.)
Bužo, Lukáš, poslanec NR SR (2024-01-09):
Ďakujem, pani poslankyňa Petrík, za vaše vystúpenie, bolo to úprimné a tak na konci dňa, lebo potom budete už iba vy ukončovať celý tento deň, chcem podotknúť vzhľadom na vaše vystúpenie, že krásne ste tam podotkla to, že koalícia mlčí. A to príslovie platí, kto mlčí, ten svedčí. Celý deň, druhý celý deň tu hovoríme o tom, aké následky toto skrátené legislatívne konanie bude mať, že to je zlé a ako to ublíži konkrétnym ľuďom. A oni mlčia, oni sú ticho. Oni nemajú, nemajú tú ochotu zaujať nejaké stanovisko, lebo oni dobre vedia, že to je zlé. Oni si uvedomujú, že je to zlé. A ešte nadviažem na poslancov, ktorí hovorili o gastro, že s jedlom rastie chuť. Ale určite nebudú mať ten nedovarený guláš, oni budú mať dobré jedlo, na ktorom si pochutnajú, ktoré prinesie posilu tým, ktorým to má priniesť posilu. A ešte raz ďakujem za vaše vystúpenie, za to, že ste to pekne zhodnotila, povedala jasne o tých konkrétnych veciach, ktoré, ktoré smerujú k tomu, aby si naplnili svoje ciele. To, čo hovorili v kampani, aby dosiahli, ale to sa tu opakuje celý deň, tak ďalej bojujme. Ďakujem.
Danko, Andrej, podpredseda NR SR (2024-02-06):
Poslanec Hazucha.
P. Pelegrini, poslanec: (2009-06-18):
Národná rada Slovenskej republiky uznesením z 15. apríla 2009 č. 1356 pridelila predmetný vládny návrh zákona na prerokovanie v druhom čítaní vo výboroch do 10. júna 2009 a v gestorskom výbore do 12. júna 2009: Ústavnoprávnemu výboru, výboru pre financie, rozpočet a menu a výboru pre hospodársku politiku. Návrh zákona odporúčali Národnej rade Slovenskej republiky schváliť: - Ústavnoprávny výbor uznesením z 9. júna 2009; výbor pre financie, rozpočet a menu uznesením z 10. júna 2009 a - Výbor Národnej rady Slovenskej republiky pre hospodársku politiku uznesením z 9. júna 2009. Časť IV spoločnej správy obsahuje dva pozmeňujúce návrhy a gestorský výbor odporúča o týchto hlasovať spoločne s odporúčaním schváliť. Gestorský výbor na základe stanovísk výborov vyjadrených v ich uzneseniach uvedených pod bodom 3 tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania predmetného vládneho návrhu zákona v druhom čítaní bola schválená uznesením zo 16. júna 2009 č. 513. Týmto uznesením zároveň výbor poveril mňa ako spravodajcu predložiť návrhy podľa § 81 ods. 2 a § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predseda, otvorte, prosím, rozpravu.
Nash, Natália, poslankyňa NR SR (2024-02-01):
Ďakujem pekne za slovo, pán predsedajúci. Ďakujem, kolega Majerský, za váš príspevok. Správne ste sa vrátili opäť k tomu skrátenému legislatívnemu konaniu, prečo to nie je, nie je vhodné aplikovať práve pri tomto zákone. Uviedli ste aj dôvody, chýbajúca diskusia, a to nám teraz ukazujú aj tie podnety, ktoré chodia k tomuto návrhu od odbornej obce, od medzinárodných inštitúcií. Ja sa vrátim k rezolúcii Európskeho parlamentu, ktorá nám pripomína, že každá reforma trestného práva musí obsahovať dostatočné a primerané záruky na zabezpečovanie kontinuity účinnosti nových a prebiehajúcich trestných konaní, najmä v súvislosti s veľkou korupciou, ako aj na zaručenie nezávislosti súdnictva a autonómie prokuratúry v súlade s odporúčaniami Komisie v niektorých po sebe nasledujúcich správach o právnom štáte. Vyjadruje aj znepokojenie nad tým, že prerozdeľovanie prípadov špeciálnej prokuratúry môže viesť k značným prieťahom a že v niektorých prípadoch by mohlo dôjsť k premlčaniu. Potom ste sa správne pýtali na to, prečo taká rýchlosť v tomto konaní. Ja sa skôr opýtam, že pre koho? A to už vieme, že pre koho, ale keby to chceli vysvetliť svojim voličom, tak mali by sa riadiť podľa výskumu, ktorý urobil FOCUS pre Transparenty International a v ňom ukázal, že až 69 % voličov koaličných strán nesúhlasí s tým, aby boli páchatelia korupcie trestaní menej prísne ako dnes. Pri voličoch HLAS-u a SNS prekračuje podiel nesúhlasných odpovedí dokonca 70 %. Takže ja sa pýtam, pre koho to robia, keď to nerobia ani len pre svojich voličov? Ďakujem.
Šofranko, Mária, poslankyňa NR SR (2022-05-24):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali ihneď po prerušení schôdze Národnej rady Slovenskej republiky, vrátane gestorského výboru.
Kollár, Boris, predseda NR SR (2021-10-26):
108. Ďakujem pánovi ministrovi. Evidujem naňho štyri faktické poznámky. S prvou vystúpi pán poslanec Mazurek, nech sa páči.
Kollár, Boris, predseda NR SR (2021-05-28):
Ďakujem. Ďalej vystúpi v rozprave pani poslankyňa Jana Bittó Cigániková v písomnej rozprave. (Reakcia z pléna.) Neviem, prečo tam je Šeliga, ja mám tunák zoznam, najprv bol, podľa písomných prihlášok bol za kluby pán Schlosár, potom Jana Bittó Cigániková a potom pani poslankyňa za OĽANO Anna Andrejuvová. Ďalej bude vystupovať ešte potom pani poslankyňa Šuteková, a potom otvorím rozpravu v ústnej, teda možnosti prihlásiť sa do ústnej rozpravy.
Žiga, Peter, podpredseda NR SR (2024-01-10):
Pani poslankyňa Kalmárová.
Danko, Andrej, predseda NR SR (2017-12-06):
Poprosím o kľud v sále. Nech sa páči.
Laššáková, Jana, podpredsedníčka NR SR (2014-06-04):
Pán poslanec Kolesík.
Laššáková, Jana, podpredsedníčka NR SR (2012-09-25):
Pán poslanec nechce reagovať. Procedurálny návrh pán poslanec Sulík, nech sa páči.
Laššáková, Jana, podpredsedníčka NR SR (2014-03-21):
Príjemné, dobré ráno, vážené panie poslankyne, páni poslanci, otváram štvrtý rokovací deň 33. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Miroslav Beblavý, Mikuláš Dzurinda, Martin Fecko, Jozef Kollár, Michal Lukša, Milan Mojš, Svetlana Pavlovičová, Magdaléna Vášáryová, Jana Žitňanská. Na zahraničnej pracovnej ceste sú poslanci Dušan Jarjabek a Ľubomír Petrák. Pokračujeme v prerušenej zlúčenej rozprave v prvom čítaní o návrhu poslancov Pavla Pašku a Pavla Hrušovského na vydanie novely ústavy (tlač 921) a návrhu poslancov Figeľa, Hrušovského, Bugára, Vašečku, Mikuša a ďalších na vydanie novely ústavy (tlač 891). Pán predseda Národnej rady Pavol Paška zaujal svoje miesto, aj spravodajkyňa Anna Vitteková. Včera neukončil svoje vystúpenie do rozpravy písomne prihlásený poslanec Alojz Hlina, ale keďže mi pani spravodajkyňa avizovala, že chce vystúpiť, odovzdávam jej slovo. Nech sa páči, pani spravodajkyňa. (Pokračovanie rokovania zlúčenou rozpravou o návrhu poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 921, a o návrhu poslancov Národnej rady Slovenskej republiky Jána Figeľa, Pavla Hrušovského, Bélu Bugára, Richarda Vašečku, Jozefa Mikuša a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 891.)
Žiga, Peter, minister životného prostredia SR (2013-06-20):
Ďakujem pekne, pani predsedajúca. Vážené panie poslankyne, páni poslanci, vládny návrh zákona, ktorým sa mení a dopĺňa zákon č. 569/2007 Z. z. o geologických prácach (tzv. geologický zákon) v znení neskorších predpisov a ktorým sa menia a dopĺňajú niektoré zákony, má za cieľ najmä odstrániť niektoré nedostatky geologického zákona vyplývajúce z aplikačnej praxe. Popri problémoch z aplikačnej praxe návrh zákona reaguje aj na aktuálnu surovinovú politiku Európskej únie a Programové vyhlásenie vlády Slovenskej republiky na roky 2012 až 2016 časť III, tzv. trvalo udržateľný hospodársky rozvoj. Predkladaný návrh zákona je v súlade v Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi a ostatnými všeobecne záväznými právnymi predpismi. Návrh zákona nezakladá vplyvy na rozpočet verejnej správy, nebude mať sociálne vplyvy, vplyv na podnikateľské prostredie, vplyvy na životné prostredie a na informatizáciu spoločnosti. Ďakujem za priestor, pani predsedajúca, skončil som.
Laurenčík, Milan, podpredseda NR SR (2022-03-17):
Ďakujem, pán minister. Žiada si záverečné slovo pán spravodajca? Prosím, keby ste nám aspoň povedali, kedy bude hlasovanie, pretože je to druhé čítanie.
Viskupič, Jozef, poslanec NR SR (2015-05-21):
Ja len voľne nadviažem, že v roku 2012, začiatkom roku alebo koncom roku 2011, si pamätám stretnutie, ktoré zvolal Transparency International, za účasti vtedy pani ministerka Žitňanská, za SaS-ku Kiššová, za nás som tam bol ja a za vás to bol dnes podpredseda vlády Kaliňák, kde sme dali záväzok, že do roka po parlamentných voľbách, písomne potvrdený záväzok, a myslím, že pod ten záväzok sa podpísal predseda vašej strany, že tento zákon proste prijmeme. Zároveň ja som sedel opakovane na minimálne desiatich zasadnutiach, grémiách, kde sme to otvárali, zasadala pracovná skupina. Myslím, že to vyčíslil a uviedol na správnu mieru pán poslanec Přidal, a doteraz nič. Tak sa nečudujte, že sa táto téma stáva témou, vy ste to nazvali politickým zápasom, pretože politický zápas z toho robíte len a len vy! Lebo ja si pamätám aj grémium alebo zasadnutie grémia v starej Národnej rade, kedy expressis verbis od predsedu parlamentu Pašku sme počuli, že politická vôľa sa dostala do bodu, že návrh, ktorý leží a beží na stole, je prijateľný. A teda že už nasleduje len proces, kedy ho schválime. Čo bráni v tomto procese posunúť tento návrh zákona aj v symbolickej rovine prvým čítaním a otvoriť potom debatu tu do toho pléna a zainteresovať všetkých poslancov? Zaslúžia si, tak ako to hovoria mnohí, dodržať slovo pred voličmi, lebo aj vaša strana dala... (Prerušenie vystúpenia časomerom.)
M. Smolková, poslankyňa: (2007-05-16):
Po prvé. K § 4 ods. 2 písm. e) odporúčame vypustiť slová „podľa § 17“. Odôvodnenie. Ide o zosúladenie so smernicou 2005/36 ES o uznávaní odborných kvalifikácií. Po druhé. K § 5 ods. 2 odporúčame vypustiť slová „zodpovednej za všeobecnú starostlivosť“. Odôvodnenie. Ide o legislatívnotechnickú úpravu, ktorou sa zosúlaďuje terminológia používaná v platných všeobecne záväzných právnych predpisoch Slovenskej republiky. Po tretie. K § 21 ods. 1 odporúčame v druhej vete vypustiť slovo „nie“. Odôvodnenie. Ide o zosúladenie so smernicou 2005/36 ES o uznávaní odborných kvalifikácií. Po štvrté. K § 24 ods. 4 odporúčame za slovo „rozhodnutia“ vložiť slová „podľa ods. 2“. Odôvodnenie. Ide o legislatívnotechnickú úpravu, ktorou sa spresňuje vnútorný odkaz. Po piate. K § 29 ods. 2 písm. f) odporúčame za slovo „čin“ vložiť „čiarku“ a slová „trestný čin spáchaný z nedbanlivosti“. Odôvodnenie. Ustanovenie § 29 ods. 2 písm. f) sa dopĺňa v súlade s čl. 7 ods. 2 písm. e) smernice 2005/36 ES o uznávaní odborných kvalifikácií, v zmysle ktorého si môžu členské štáty vyžadovať pre povolania v oblasti bezpečnosti doklad o neodsúdení za spáchanie trestného činu, t. j. neodsúdenie za spáchanie tak úmyselného trestného činu, ako aj trestného činu z nedbanlivosti. Po šieste. K prílohe č. 4 bod D. V nadpise bodu D odporúčame vypustiť slovo „zdravotná“. Odôvodnenie. Ide o legislatívnotechnickú úpravu, ktorou sa zosúlaďuje terminológia používaná v platných všeobecne záväzných právnych predpisoch Slovenskej republiky. Je tam zdravotná sestra, ostane len sestra. Po siedme. K prílohe č. 4 bod D písm. h) odporúčame slovo „lekára“ nahradiť slovom „sestry“. Ide taktiež o legislatívnotechnickú úpravu. Po ôsme. V prílohe č. 4 bod E písm. h) odporúčame slovo „lekára“ nahradiť slovom „pôrodnej asistentky“. Odôvodnenie. Ide o legislatívnotechnickú úpravu. A po deviate. K § 27 ods. 2 odporúčame zmeniť znenie ods. 2 nasledovne. „Ovládanie štátneho jazyka môže byť overené trojčlennou komisiou v odôvodnených prípadoch, ktorú vymenúva príslušný orgán. Predseda komisie je absolventom študijného odboru alebo študijného programu so zameraním na slovenský jazyk na vysokej škole. Ďalší dvaja členovia komisie sú odborníci z predmetného regulovaného povolania.“ Odôvodnenie. Ide o zosúladenie so smernicou 2005/36 ES o uznávaní odborných kvalifikácií a odporúčanie odborných orgánov Európskej komisie. Zámerom navrhovanej zmeny je to, aby občania členských štátov, ak dokážu s príslušnými úradmi komunikovať v slovenskom jazyku, nemuseli absolvovať preskúšanie. Vážené panie poslankyne, vážení páni poslanci, tieto pozmeňujúce návrhy, ktoré spolu s pani kolegyňou Nachtmannovou sme predložili, dostali ste v písomnej forme a sú podpísané 17 poslancami a prosíme spoločne o ich podporu. Ďakujem.
Viskupič, Jozef, poslanec NR SR (2015-05-27):
... a tomuto by sme urobili zadosť, že by nevyzývali iní kolegovia na to, aby absolvoval celú rozpravu.
Hrnčiar, Andrej, podpredseda NR SR (2018-09-18):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, vy sa nemusíte ani hlásiť, vy ste spravodajca, vy sa kedykoľvek. Takže nech sa páči.
M. Číž, podpredseda NR SR: (2007-12-05):
(Hlasovanie.) Prítomných 143 poslancov, za 47, zdržalo sa 95, nehlasoval 1. Konštatujem, že tento návrh sme neschválili.
Puci, Róbert, poslanec NR SR (2015-03-17):
Dajte, prosím, hlasovať o bode 22 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
V. Veteška, podpredseda NR SR: (2006-01-31):
Otváram všeobecnú rozpravu. Písomne sa neprihlásil nikto. Kto sa hlási ústne, prosím? Nikto. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Pristúpime k ďalšiemu bodu programu. Je to prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze (tlač 1437). Návrh na jeho pridelenie na prerokovanie výborom máte v rozhodnutí č. 1473. Aj tento vládny návrh zákona predloží pán podpredseda vlády a minister hospodárstva pán Malchárek. J. Malchárek, podpredseda vlády a minister hospodárstva SR: Ďakujem, pán predsedajúci. Vážené pani poslankyne, vážení páni poslanci, zámerom vládneho návrhu zákona je upraviť tri základné okruhy problémov, najmä v súvislosti s novými požiadavkami vyplývajúcimi pre Správu štátnych hmotných rezerv Slovenskej republiky a spolupracujúce ústredné orgány štátnej správy s Európskou úniou a Medzinárodnou energetickou agentúrou pri OECD. Návrh zákona zohľadňuje úpravy z hľadiska prístupového procesu Slovenskej republiky do Medzinárodnej energetickej agentúry, získanie finančných prostriedkov na vybudovanie zásobníkov a hmotných núdzových zásob ropy a ropných výrobkov reštrukturalizáciou štátnych hmotných rezerv a povinného poskytovania časti núdzových zásob ropy a ropných výrobkov členským krajinám Európskej únie. Tieto záväzky vyplývajú zo smerníc Európskej únie a z Dohody o medzinárodnom energetickom programe, ku ktorej Slovenská republika bude musieť pristúpiť v čo najkratšom čase. Zmenené bezpečnostné prostredie po vstupe Slovenskej republiky do Európskej únie a NATO v návrhu zákona vytvára nový druh štátnych hmotných rezerv, tzv. pohotovostné zásoby, ktoré sa tvoria na použitie v krízových situáciách a na humanitárnu pomoc. Vzhľadom na poznatky z aplikačnej praxe a vylúčenie nejednotného výkladu niektorých ustanovení zákona a ich zosúladenie napr. s Občianskym zákonníkom a Obchodným zákonníkom je súčasne potrebné podrobnejšie upraviť hospodárenie so štátnymi hmotnými rezervami, rešpektujúc osobitosti pri nakladaní s týmto majetkom. Vážený pán predseda, vážené pani poslankyne, páni poslanci, ďakujem za pozornosť a prosím o podporu tohto zákona. Ďakujem.
Paška, Pavol, predseda NR SR (2014-03-25):
Pán poslanec Osuský.
Blahová, Natália, poslankyňa NR SR (2016-06-15):
Ďakujem. Vážený pán predsedajúci, chcela by som vás v mene troch poslaneckých klubov poprosiť, aby bolo na zajtrajšie rokovanie zaradené po hodine otázok interpelácie, nakoľko opäť tento týždeň nebudeme zrejme rokovať ďalší štvrtok, kedy by boli interpelácie.
Krajčí, Marek, poslanec NR SR (2016-04-28):
Pán minister, ďakujem veľmi pekne za odpoveď aj za to, že ste v podstate už tú moju druhú otázku čiastočne alebo teraz zodpovedali, lebo na ňu už asi nezvýši, veľmi si to vážim. Ja som len toľko chcel povedať, že vy ste povedali, že tam teda tých 68 Banskoštiavničanov rodilo, len tam je taký veľký región. To je Zvolen, Žiar nad Hronom, Levice, Lučenec a medzitým v podstate nič, žiadna pôrodnica. Takže tam naozaj to bol oveľa väčší spádový región, tam chodili obyvatelia rodiť aj z okolitých, skrátka dediniek, mestečiek atď., a preto mňa veľmi zaujímalo práve, že či máte nejakú koncepciu časovej dostupnosti, kedy sa tí pacienti môžu dostať do pôrodnice, pretože ja napríklad čo teda viem, tak v Českej republike je to zhruba 45 minút. Pokiaľ by sme niečo takéto mali, to je potom aj otázka, že či to budete sa snažiť dať do tej novej siete, ktorú budete pripravovať alebo prehodnocovať na Slovensku, keďže vlastne tá sieť je zatiaľ definovaná len na počty akútnych a chronických lôžok, ale nie na časovú dostupnosť, ktorá je veľmi dôležitá práve pri tej odvrátiteľnej úmrtnosti, pretože tá odvratiteľná úmrtnosť je priamo úmerne závislá od časovej dostupnosti poskytnutej zdravotnej starostlivosti.
Pčolinský, Peter, podpredseda NR SR (2022-12-06):
Otváram rozpravu v rámci tretieho čítania . Hlási sa niekto z poslancov do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2006-09-06):
Budem veľmi otvorený. Nepovažoval som to a nepovažujem to za šťastné a nebudem hlasovať za takéto riešenie. Pripájam sa ku všetkým tým, a veľmi otvorene a jasne som to povedal vo svojom úvodnom prejave, ktorí kritizujú akékoľvek deformácie legislatívnej praxe a legislatívneho procesu v Národnej rade. Ja ako Košičan, samozrejme, som trošku nešťastný, že návrh zákona, ktorý sme prijali v predchádzajúcom volebnom období, nebol dostatočne jasne vyložiteľný, ale myslím, že je nás tu viacero, ktorí môžeme potvrdiť, že je tomu aj preto tak, že sme plne rešpektovali úroveň samosprávy, ktorá sa podieľala na príprave textu, a ten text bol výrazom širokej politickej dohody na úrovni samosprávy mesta. Chcem vás požiadať, ak dôjde, samozrejme, v súvislosti s prípravou komunálnych volieb ešte k určitým aktom, ktorými by sme sa mohli ale štandardným spôsobom pokúsiť situáciu napraviť, pretože tá podstata je podľa mňa správna, je nevyhnutné znížiť počet volených poslancov na úrovni mesta z 80 na 50. Ale chcem aj požiadať, aby sme, tak ako je to navrhnuté v spoločnej správe, nehlasovali za tento bod, pretože by sme tým vážne narušili čistotu legislatívneho procesu. Ďakujem veľmi pekne. (Potlesk.)
Glváč, Martin, podpredseda NR SR (2019-09-17):
S reakciou pán poslanec Burian.
P. Hrušovský, predseda NR SR: (2004-01-21):
(Hlasovanie.) 147 prítomných, 147 za návrh. Schválili sme bod 19.
M. Drobný, poslanec: (2001-09-18):
I. Presperín, podpredseda NR SR: Pán poslanec Kužma má slovo.
P. Paška, predseda NR SR: (2006-09-07):
(Hlasovanie.) 137 prítomných, 135 za, 1 sa zdržal, 1 nehlasoval. Konštatujem, že Národná rada schválila uznesenie k správe o stave a vývoji slovenského finančného trhu za rok 2005 . Pristúpime k hlasovaniu o návrhu uznesenia k ročnej správe o výsledku hospodárenia Exportno-importnej banky Slovenskej republiky za rok 2005, je to tlač 33. A teraz už dúfam, správne požiadam kolegu Jozefa Mikuša, aby ho uviedol. Ďakujem.
Saková, Denisa, podpredsedníčka vlády a ministerka hospodárstva SR (2023-12-14):
Tak. Ďakujem veľmi pekne za otázku. V prvom rade je treba jasne povedať, prečo vláda musí konsolidovať. Financie sú v katastrofálnom stave a potvrdí nám to každý jeden odborník, čo i len trochu sa tomu rozumie, pretože peniaze boli vyhadzované von oknom, napríklad na plošné testovanie miliónov ľudí a ďalšie nezmysly podľa toho, ako sa pán Matovič rozhodol. Zároveň ste dostali absolútne do kolien slovenské zdravotníctvo. Mali sme tu štrajky, odchádzajú nám lekári, ničomu ste nepomohli. A ako vyzerala výstavba nemocníc z plánu obnovy, ktorú ste mali pod kontrolou, ktorú mali pod kontrolou vaši nominanti, nemusíme nikomu pripomínať, preto teraz konsolidujeme. A musím povedať, že aj podnikatelia tomu rozumejú, že konsolidovať sa musí. Nie sú tým určite nadšení, ale sú ochotní to akceptovať vzhľadom na ten čas, čo ste nám dali od predčasných parlamentných volieb do konca roka... (Prerušenie vystúpenia predsedajúcim.)
Grendel, Gábor, podpredseda NR SR (2022-12-20):
Je všeobecný súhlas? (Súhlasná reakcia pléna.) Áno. Ďakujem, takže aj tento procedurálny návrh sme schválili. A ešte pani poslankyňa Hatráková.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 110 druhého pozmeňujúceho návrhu pána poslanca Galka. (Hlasovanie.) Prítomných 130 poslancov, za 17, proti 76, zdržalo sa 36, nehlasoval 1. Tento bod sme neschválili.
Blahová, Natália, poslankyňa NR SR (2017-09-07):
Ďakujem veľmi pekne. Ja by som sa pristavila len pri jednom bode, lebo to, čo je naozaj k veci, chcem okomentovať svojím krátkym vstupom, ale jednu z týchto vecí možno zmestím do faktickej poznámky. Dozvedeli sme sa opäť, že za všetko môže vláda Ivety Radičovej. A už to berieme ako mantru. A chceli ste porovnávať vaše ministerstvo, na ktorom kraľuje SMER už 10 rokov, či už vlastne aj 11, s ministrom, ktorý tam bol rok a pol. Ja vám veľmi krátko v odrážkach poviem, čo sa stalo za ten rok a pol v sociálnej sfére. Novela zákona o rodičovskom príspevku. Zvýšenie rodičovského príspevku zo 164 na 190 eur. Pri dvojičkách, trojičkách sa rodičovský príspevok zvyšuje o 25 percent na každé jedno dieťa. Krátenie rodičovského príspevku na polovicu, ak je v rodine záškolák. Poberateľ rodičovského príspevku môže súbežne vykonávať zárobkovú činnosť. Príspevok na starostlivosť o dieťa sa zvyšuje na 230 eur mesačne. Zmeny v materskej. Od 1. 1. 2011 sa materské predĺžilo z dovtedajších 28 na 34 týždňov. Pre matky, ktorým sa narodilo viac detí súčasne, z 37 na 43 týždňov. Materské sa zvýšilo z 55 % hrubej mzdy na 65 % hrubej mzdy. Predĺženie ochrannej lehoty budúcich mamičiek zo šesť mesiacov na osem mesiacov. Odstránenie diskriminácie náhradných rodičov. Môžu čerpať materskú až do troch rokov veku dieťaťa. O kompenzáciách pre ťažko zdravotne postihnutých. Ochrana príjmu osoby s ťažkým zdravotným postihnutím pri peňažnom príspevku na osobnú asistenciu sa zvyšuje z trojnásobku na štvornásobok sumy životného minima. Horná hranica nároku po novom bola 741 eur. Zvyšuje sa ochrana príjmu pri peňažnom príspevku na opatrovanie z 1,3- na 1,4-násobok sumy životného minima... (Prerušenie vystúpenia časomerom.)
Kaník, Ľudovít, poslanec NR SR (2011-03-25):
... že odporúča schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov bola schválená uznesením zo 17. marca č. 96. Týmto uznesením výbor zároveň poveril predložiť návrhy podľa § 81 ods. 2 a tak ďalej rokovacieho poriadku Národnej rady. Ďakujem za pozornosť.
Jasaň, Viliam, poslanec NR SR (2015-06-16):
Ďakujem pekne, pán predseda. V rozprave k vrátenému zákonu prezidentom Slovenskej republiky vystúpili poslanci Národnej rady: pán Brocka, Kaník, Jurzyca, Jurinová. Pán predseda, prosím, dajte hlasovať o pripomienkach pána prezidenta Slovenskej republiky č. 1 až 7 zo spoločnej správy spoločne s odporúčaním gestorského výboru neschváliť.
Kotleba, Marian, poslanec NR SR (2020-06-03):
Pán poslanec Osuský, vy ste na začiatku spomínali svoje skúsenosti zo základnej vojenskej služby pravdepodobne, že teda o životnosti vašej jednotky. Ja sa vás chcem spýtať, aká dlhá podľa vás by asi bola životnosť našich jednotiek v tzv. predsunutej prítomnosti NATO v prípade konfliktu s Ruskou federáciou. Na koľko minút to počítate? A s plným vedomím, a teraz ste to potvrdili, s plným vedomím, že keby k niečomu došlo, tí vojaci sú odpísaní úplne že definitívne, s plným vedomím ich tam naschvál posielate. Kde je nejaké svedomie, kde je, kde je to, o čom ste rozprávali na začiatku vášho vystúpenia? A druhá vec, pán poslanec Osuský, vy ste spomenuli na záver tentokrát, že nepomôže byť dobrý a milý a zlatý, ale treba sa spoliehať iba na silu. No ale dnes tu vidíme vládnych poslancov na čele s ministrom obrany lobovať a ospravedlňovať tento návrh, ktorý tu máme, najmä útokmi na Milana Mazureka a na to, že kričal na nejakú rodinu v Bratislave. Ale, pán poslanec Osuský, boli ste to práve vy, kto prekročil tú čiaru, tú obrovskú hranicu medzi kričaním na ľudí a medzi bitím ľudí. Boli ste to vy, kto dal Vaskému, aktivistovi, občianskemu aktivistovi facku iba za to (reakcie z pléna), že sa vám nepáčil jeho názor. Čiže, čiže, pán poslanec, vy máte najmenšiu, najmenšie právo rozprávať niečo o Mazurekovi. A ak sa vaši kolegovia stotožňujú s tým, že bijete ľudí za názor na uliciach, tak tiež, čo sa týka Milana Mazureka, môžu len ticho šúchať nohami, lebo on nikoho – na rozdiel od vás – nebil. Ďakujem.
Šimečka, Michal, podpredseda NR SR (2024-06-21):
Ďakujem veľmi pekne. Pán poslanec Sabo, nech sa páči.
Grendel, Gábor, podpredseda NR SR (2021-01-29):
V rozprave by teraz mala vystúpiť pani poslankyňa Šuteková. Chcem sa opýtať, či to máte na dlhšie ako štyri minúty. (Reakcia z pléna.) Takže vyhlásime prestávku a potom po hlasovaní budeme pokračovať. Vyhlasujem teraz prestávku do jedenástej hodiny, kedy budeme pokračovať hlasovaním o prerokovaných bodoch programu. (Zaznievanie gongu.) (Prestávka.) (Po prestávke.)
T. Galbavý, poslanec: (2005-12-15):
Základným cieľom tejto novely je prijatie legislatívnoprávnych opatrení na elimináciu tvrdosti niektorých ustanovení predmetného zákona, ktoré znamenajú vážnu hrozbu pre fyzické, právnické osoby a pre desaťtisíce domácností. Tvrdosť zákona sa prejavuje najmä v nezmyselnej výške sankčných poplatkov, no v súčasnosti platí, že za každý omeškaný mesiac musí fyzická osoba zaplatiť pokutu 5-tisíc korún, za každý omeškaný mesiac právnická osoba za každý prijímač musí zaplatiť pokutu 15-tisíc korún. No, naozaj, je to drakonické ustanovenie. Stotožňujem sa s názorom, že takéto vysoké pokuty nepoznajú úžerníci ani v rómskych osadách. Je to výpalníctvo a nehoráznosť.
B. Bugár, podpredseda NR SR: (2005-12-13):
(Hlasovanie.) Prítomných 125, za 91, proti 1, hlasovania sa zdržalo 33 poslancov. Konštatujem, že tieto návrhy sme schválili. Pán spravodajca.
Glváč, Martin, podpredseda NR SR (2018-06-14):
Vážené panie poslankyne, páni poslanci, pokračujeme, ale pred tým, ako budeme preberať rozdiskutovaný bod, tri procedurálne. Nech sa páči, poslanec Fedor. Pardon, poslanec Zelník, nech sa páči.
P. Paška, predseda NR SR: (2009-04-28):
(Hlasovanie.) 133 prítomných, 108 za, 25 sa zdržalo. Schválili sme vládny návrh novely zákona o ochrane pamiatkového fondu . Pán poslanec Valocký bude teraz uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti. Je to tlač 880.
Jurinová, Erika, podpredsedníčka NR SR (2014-07-08):
Pán poslanec Kuffa.
Paška, Pavol, predseda NR SR (2014-09-10):
Budeme teraz hlasovať o prerokovaných bodoch. Poprosím pána spravodajcu pána poslanca Jasaňa, aby v prvom čítaní uviedol hlasovanie o vládnom návrhu zákona č. 592 o poskytovaní vianočného príspevku, je to tlač 1116. (Ruch v sále.) Budeme hlasovať, pán poslanec, lebo nech to máme za sebou. Uveďte, prosím vás, hlasovanie. (Smiech v sále.) (Hlasovanie o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1116.)
Chudík, Peter, poslanec NR SR (2018-06-20):
Vážená pani predsedajúci, vážené panie poslankyne, vážení páni poslanci, dovoľte mi z poverenia gestorského výboru pre ľudské práva a národnostné menšiny uviesť správu o prerokovaní návrhu predmetného vyhlásenia (tlač 1043) vo výbore. V súlade s rozhodnutím predsedu Národnej rady č. 1095 z 12. júna 2018 výbor návrh vyhlásenia prerokoval na svojej 44. schôdzi 13. júna 2016, pardon, 2018. Výbor prijal uznesenie č. 100, v ktorom vyjadril súhlas s návrhom vyhlásenia a odporúča Národnej rade toto vyhlásenie schváliť. Uznesením č. 101 gestorský výbor schválil správu výboru o prerokovaní tlače 1043 a poveril mňa ako spravodajcu vystúpiť na schôdzi Národnej rady a uviesť návrh na uznesenie Národnej rady. Návrh na uznesenie Národnej rady Slovenskej republiky je v prílohe k tlači 1043. Pani predsedajúca, prosím, otvorte rozpravu.
Laššáková, Jana, podpredsedníčka NR SR (2012-05-09):
Na vystúpenie pani poslankyne s faktickými poznámkami sa prihlásilo osem pánov poslancov. Končím možnosť prihlásiť sa s faktickými poznámkami. Nech sa páči, pani poslankyňa Vaľová.
Šimečka, Michal, podpredseda NR SR (2024-06-21):
Ďakujem. Pán poslanec Vančo, nech sa páči.
Kollár, Boris, predseda NR SR (2021-08-30):
Vážené pani poslankyne, vážení páni poslanci, otváram rokovanie 38. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov. Poslanci žiadajú na tejto schôdzi prerokovať návrh na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky, tlač 634. (Bod programu: Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 634.) Prosím, aby sme sa prezentovali a zistili, či sme schopní sa uznášať. (Prezentácia.) Prítomných 67 poslancov. Zisťujem, že je prítomných 67 poslancov, Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o 30 minút, kedy opäť zistím prítomnosť poslancov, takže schôdza bude 12.10. (Prestávka.)
Blaha, Ľuboš, poslanec NR SR (2017-12-06):
Ďakujem pekne. Pán minister, už dlho tak niekto nezhovadil opozíciu ako vy a chcel by som popriať opozícii, aby zvolala ešte niekoľko takýchto mimoriadne úspešných mimoriadnych schôdzí a potom bude mať SMER opäť 44 %. Kolegovia, ďakujeme pekne, aby ste umožnili pánovi ministrovi porozprávať niečo o vás, lebo je to naozaj o vás. Som veľmi rád, že pán minister pripomenul, že SaS je vlastne akciovka pána Kočnera. Všetci to vieme, je dobré, že to pripomenul. Som veľmi rád, že pripomenul, že pán Sulík čachroval s pozemkami a nechutne zarába na Bratislavčanoch. To treba naozaj pripomínať. Treba pripomínať, a to bola nová informácia a to som veľmi vďačný, že pán Rajtár naozaj podvádzal z hľadiska svojho vzdelania. Ja som si to nevšimol a teraz som si pozeral ten titul, čo má za menom, že Dip Mgmt. Som si najskôr myslel, že to je nejaký chemický prvok, že horčík s draslíkom, ale nakoniec zisťujeme, že to je vlastne vraj nejaký vedecký titul. Viete, toto je hrozné, správať sa v parlamente, ako bol kedysi taký film, že Talentovaný pán Ripley s Mattom Damonom, možnože si pamätáte. No, pán Rajtár sa správa ako takýto istý podvodník. Ale mňa ďaleko viacej zarážajú podvodníci daňoví. Pretože tí kradnú peniaze daňovým poplatníkom občanom Slovenskej republiky a pán Kaliňák veľmi správne spomenul troch najznámejších daňových podvodníkov na Slovensku. Prvý je bratislavský podvodníček Ladislav B., druhý je trnavský podvodníček Igor M. a tretí je popradský podvodníček Andrej K. Ja osobne som presvedčený, že všetci traja si zaslúžia trest. Tak Bašternák, tak Matovič, ako aj Kiska. Ale špeciálne si zaslúži trest Matovič, ktorý dokonca na svoje daňové podvody zneužil vlastnú matku! Lebo to už nie je len podvod, to je čistý hyenizmus. A myslím si, že by sa mal nad sebou zamyslieť tak najvyšší ústavný činiteľ prezident Kiska, ako aj líder opozície Matovič. Hanba im! Ďakujem.
Paška, Pavol, predseda NR SR (2014-10-15):
Faktické, dve faktické poznámky. Končím možnosť sa prihlásiť. Pán poslanec Martvoň.
Laššáková, Jana, podpredsedníčka NR SR (2015-11-24):
Príjemné dobré ráno, vážené panie poslankyne, páni poslanci, otváram ôsmy rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý, Ivan Mikloš, Vladislav Petráš, František Šebej, Renáta Zmajkovičová. Na zahraničnej pracovnej ceste je podpredseda Národnej rady Miroslav Číž. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov . Vládny návrh zákona je uverejnený ako tlač 1732, spoločná správa výborov má tlač 1732a. Poprosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol a odôvodnil. Nech sa páči, pán podpredseda, máte slovo.
J. Burian, poslanec: (2006-12-12):
Začneme prvým pozmeňujúcim návrhom, návrhom pána Júliusa Brocku pod bodom 1. Prosím, dajte hlasovať o tomto návrhu.
Laššáková, Jana, podpredsedníčka NR SR (2014-07-01):
S reakciou pán poslanec Kuffa. Nech sa páči.
J. Berényi, poslanec: (2008-04-09):
Čo sa týka pána Urbániho, ja maximálne s ním súhlasím, že spoločne treba presadzovať práva národnostných menšín aj v Maďarsku, aj na Slovensku. A čo sa týka pána Kuboviča, tak ja budem skutočne hrdý na pána predsedu vlády, ak bude podobným spôsobom hovoriť o národnostných menšinách, ešte raz hovorím, doma – v Čadci, Žiline, Šuranoch, Seredi, ako v Štrasburgu som ho počul. Vtedy ho bolo dobre počuť. Niekedy, keď hovorí doma, tak už to také dobré nie je. Táto správa má nedostatky v tom, malé nedostatky, ale závažného charakteru pre nás, že popisuje vzťahy slovensko-maďarské jednostranne a tam tá jedna veta je skutočne zavádzajúca, nakoľko, opakujem ešte raz, k porušeniu menšinových práv za určitú dobu došlo, je otázka iná, že došlo aj k odstráneniu. Ďakujem.
Poliačik, Martin, poslanec NR SR (2019-02-06):
A to znamená, že snažíme sa vytvoriť nejakú zástupnú tému, aby nebolo vidno, čo naši nominanti a kadekto, podosadzovaní na kadejaké miesta robia tam, kde sa dá niečo uštipnúť, alebo odniesť. A ešte aj tú zástupnú tému, spravíme zle. Preto som na začiatku reagoval tak, ako som reagoval, a preto sa tiež prihlásil do ústnej rozpravy, pretože nemôže prechádzať, aby sme na takýchto témach dovolili ľuďom, ktorí to tu dnes predkladajú, budovať si nejakú pozíciu, keď pritom rozoberajú vlastný štát.
Mojš, Milan, poslanec NR SR (2015-11-10):
Ďakujem. Vážená pani predsedajúca, dovoľte mi ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení dopĺňa zákon č. 203/2011 Z. z. o kolektívnom investovaní v znení neskorších predpisov a ktorým sa menia a dopĺňajú niektoré zákony, tlač 1690. Výbor Národnej rady pre financie a rozpočet ako gestorský výbor podáva Národnej rade túto spoločnú správu o prerokovaní vyššie uvedeného vládneho návrhu zákona: Národná rada uznesením č. 1903 z 18. septembra 2015 pridelila vládny návrh zákona na prerokovanie týmto výborom: ústavnoprávnemu výboru a Výboru Národnej rady pre financie a rozpočet. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – Výbor Národnej rady pre financie a rozpočet uznesením č. 507 zo dňa 3. novembra 2015 a ústavnoprávny výbor uznesením č. 715 zo dňa 4. novembra 2015. Z uznesení výborov Národnej rady uvedených v III. bode tejto spoločnej správy vyplývajú pozmeňujúce a doplňujúce návrhy uvedené v bode IV tejto spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: o bodoch spoločnej správy č. 1 až 12 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 518 zo 6. novembra 2015. Týmto uznesením ma výbor poveril za spoločného spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, prosím, otvorte rozpravu.
Pellegrini, Peter, podpredseda NR SR (2020-07-10):
Ďakujem veľmi pekne, pani spravodajkyňa. Prerušujem rokovanie o tomto bode programu a pripomínam, že pani spravodajkyňa požiadala a určila hlasovanie o tomto bode na utorok o sedemnástej. Dnes budeme pokračovať štandardne do štrnástej hodiny prerokovávaním ďalších zákonov, ktoré sú v poradí. A, samozrejme, v utorok, keďže začíname o deviatej, tak o jedenástej budeme hlasovať o všetkých bodoch, ktoré prerokujeme do utorka do jedenástej, a o sedemnástej, samozrejme, v rámci hlasovania bude na programe hlasovania aj tento bod, ktorý sme práve ukončili. Ďakujem veľmi pekne. (Striedanie sa predsedajúcich schôdze.)
T. Cabaj, podpredseda NR SR: (2009-10-21):
Pani spravodajkyňa, chcete zaujať stanovisko k rozprave? Nie. Prerušujem rokovanie o tomto bode programu. Pokračovať budeme prvým čítaním o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Vládny návrh zákona máme pod tlačou 1248, návrh na jeho pridelenie na prerokovanie výborom je v rozhodnutí č. 1279. Opäť poprosím pani ministerku, aby uviedla tento vládny návrh zákona.
Mizík, Stanislav, poslanec NR SR (2021-12-02):
Ďakujem za slovo. Poviem to tak, je to zvrátené opatrenie. Je to cynické vydieranie ľudí, ktorí žijú často pod oficiálnou či neoficiálnou hranicou chudoby. To nie sú peniaze, ktoré ušetríme v dlhodobom horizonte. To je lož. To je ďalšia z vašich lží. Očkovanie nie je cesta. Očkovanie je vtedy, keď chráni pred nákazou. A toto kvázi očkovanie nechráni. Očkovaní ochorejú, prenášajú nákazu. Očkovaní majú ťažké priebehy, očkovaní zomierajú na ventiláciách. Aj v mojom okolí je to brutálna realita. Týka sa mnohých ľudí. Môj kamarát včera, dvakrát bol zaočkovaný, včera poobede mal pohreb. Ťažký zápal pľúc, ventilácia, následne exitus. A nie je jediný. Ďalší majú infarkty po očkovaní. Aj v mojej širšej rodine. A títo sa do vašich zázračných štatistík ŠÚKL-a nedostali. Tieto štatistiky sú paškvil vášho formátu, formátu Igora Matoviča. Stále klamete. Najprv ste tvrdili, že testovanie bude dobrovoľné. Lož! Najprv ste tvrdili, že vakcína je sloboda. Lož! Potom nám tvrdil, že covid pasy sú konšpirácie, nikdy nič také nebude. Lož! Potom, že vakcína bude koniec pandémie. Zase lož! Potom, že očkovanie bude jednoznačne dobrovoľné. Lož! Už to začína pani Kolíková s Remišovou. Žiadna diskriminácia nebude. Lož! Najnovší, toto, čo ste naposledy vymysleli šialenú rezervu, že pomôže. To bola lož! A tieto zase vaše výmysly, to je zase len lož! Bude, bola delta, teraz je omikron, bude aj megatron. A ďalšia atómová bomba. Ďakujem.
I. Mikloš, poslanec: (2008-01-21):
Pýtali ste sa vo svojom vystúpení, kde sme to zobrali, že tu má predseda vlády sedieť. Považujeme to, pán predseda parlamentu, za elementárnu politickú kultúru. Ak vy nie a ak predseda vlády nie, tak je to smutné a svedčí to o tom, akú vy máte predstavu o elementárnej politickej kultúre. A navyše k tomu, že tu má sedieť, sa prihlásil sám predseda vlády. Po rokovaní decembrovom, kedy sme na protest proti zvolaniu nočného rokovania odišli, povedal v rôznych médiách rôzne výroky s jedným spoločným menovateľom, že bol pripravený tu sedieť do rána, že bol pripravený tu sedieť aj viac ako 24 hodín a že my sme teda nerokovali. Povedal, odcitujem: „Myslím si, že poslanci Národnej rady a vláda majú dobré platy na to, aby mohli pracovať jeden alebo dvakrát do roka aj po 19. hodine.“ Ak tu predseda vlády nesedel, a nesedel tu vyše hodiny a možno aj viac, ja som to presne nemeral, tak jednoducho nepracoval. Nesedel tu počas vystúpenia za poslanecký klub najsilnejšej opozičnej strany, čo je, opakujem, povedal som to, keď tu nebol, zopakujem to aj teraz, prejavom arogancie, ignorantstva, ale aj zbabelosti, zbabelosti a neschopnosti vypočuť si argumenty svojich názorových oponentov. Pán predseda vlády predviedol to, čo predvádza neustále: narozprával, narozprával a ušiel. Takže dúfam, že teraz tu vydrží aspoň trošku dlhšie.
Grendel, Gábor, podpredseda NR SR (2022-10-19):
Dve faktické poznámky na vystúpenie pána poslanca Kremského. Ako prvý pán poslanec Marián Viskupič.
Grendel, Gábor, podpredseda NR SR (2020-07-24):
S reakciou na 19 faktických poznámok, pán podpredseda Pellegrini, nech sa páči.
Pellegrini, Peter, predseda NR SR (2015-04-21):
Pán poslanec Cicoň.
Hort, Milan, podpredseda NR SR (2011-06-30):
Ďakujem. Otázka číslo sedem je od pána poslanca Milana Gaľu, ktorého vidím v miestnosti, je adresovaná ministerke spravodlivosti Slovenskej republiky Lucii Žitňanskej: „Pani ministerka, ako hodnotíte stav, v ktorom ste pred rokom preberali svoj rezort? A aké zásadné kroky ste podnikli na zlepšenie fungovania ministerstva?“ Máte niečo cez štyri minúty, nech sa páči.
Paška, Pavol, predseda NR SR (2014-04-01):
(Hlasovanie.) 140 prítomných, 137 za, 1 sa zdržal, 2 nehlasovali. Návrh sme schválili.
Hrnčiar, Andrej, podpredseda NR SR (2019-06-24):
Pán poslanec Blanár.
T. Cabaj, podpredseda NR SR: (2009-10-22):
Ďalšiu otázku položil Alexander Slafkovský. Položil ju ministrovi obrany Slovenskej republiky Jaroslavovi Baškovi. Ako bolo na úvod uvedené, neprítomného pána ministra obrany zastupuje pán podpredseda vlády, pán Robert Kaliňák. Otázka znie: „Pán minister, kedy a či vôbec sa uvažuje s umožnením štúdia aj pre civilných študentov na VA M. R. Štefánika v Liptovskom Mikuláši, lebo bez nich je osud vojenského školstva temný?“ Nech sa páči, pán podpredseda vlády, môžete odpovedať.
Hraško, Igor, poslanec NR SR (2015-11-27):
Pán Podmanický znevažuje Národnú radu dosť často, keď vykrikuje zo svojej lavice alebo z cudzej lavice. (Reakcie z pléna.) Hm, to hovorí zase Jarjabek, ktorý tuná gága tiež. (Smiech v sále a prerušenie vystúpenia predsedajúcou.)
P. Farkas, poslanec: (2001-12-13):
J. Migaš, predseda NR SR: Budeme hlasovať o pozmeňujúcom návrhu pána poslanca Mesiarika - bod č. 5. Hlasujeme. (Hlasovanie.) Prítomných je 132 poslancov, za 124, proti 4, zdržali sa 3, nehlasoval 1. Tento návrh pána poslanca sme schválili. Ďalej.
P. Hrušovský, predseda NR SR: (2004-10-20):
Páni poslanci, budeme hlasovať opakovane o návrhu, ktorý predniesol pán poslanec Miššík. Prosím, prezentujme sa a hlasujme. (Hlasovanie.) 141 prítomných, 1 za, 98 proti, 42 sa zdržalo. Návrh sme neschválili. Ďalší návrh.
Jurinová, Erika, poslankyňa NR SR (2017-06-14):
Ďakujem. Tiež, takisto chcem pripomenúť poslankyniam a poslancom z výboru pre ľudské práva a národnostné menšiny, že pokračovanie 26. schôdze bude o jednej hodine v miestnosti č. 30.
Šimko, Igor, poslanec NR SR (2024-02-07):
Dobrý deň, ďakujem pekne. Tak pekne vám to píše možno aj to tá umelá inteligencia. Ale menovali ste tu mnohých ľudí, ktorí niečo v živote aj robili, a musím povedať, že iba ten, kto nerobí nič, nič nepokazí. Takže aj študentom hore na balkóne chcem odkázať, aby sa učili, študovali a raz boli úspešnými ľuďmi. Držte sa, všetko dobré. (Potlesk.)